ประกาศจังหวัดยโสธรประกาศจังหวัดยโสธรเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดยโสธรโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้๓.กำหนดระยะเวลาในการจุดและปล่อย๓.๑ ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษาหรืองานเฉลิมพระเกียรติของพระบรมวงศานุวงศ์๓.๒ให้กระทำได้ในการเฉลิมฉลองเนื่องในวันชาติหรือวันที่คณะรัฐมนตรีกำหนดให้เป็นวันสำคัญของชาติ๓.๓ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๘.๐๐ นาฬิกา ถึงเวลา ๒๑.๐๐ นาฬิกา๓.๔ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปีโดยให้จุดและปล่อยในช่วงเวลา ๒๔.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปี๓.๕ให้กระทำได้ในงานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อน๓.๖ให้กระทำได้ในงานสวดพระอภิธรรมศพงานพระราชทานเพลิงศพหรืองานฌาปนกิจศพตามความเชื่อและประเพณี๔.ชนิด ขนาด และจำนวน๔.๑ให้จุดพลุที่มีขนาดเส้นผ่าศูนย์กลางของท่อไม่เกิน ๕ นิ้ว๔.๒จำนวนการจุดและปล่อยต่อ ๑ สถานที่ ใน ๑ วัน หรือใน ๑ เวลา ไม่เกิน ๕๐ นัดเว้นแต่กรณีพิเศษอย่างยิ่งให้เป็นดุลยพินิจของนายอำเภอ๕.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุขึ้นไปสู่อากาศ๕.๑สถานที่จุดและปล่อยพลุให้กระทำได้ในสถานที่ราชการ หน่วยงานของรัฐ เอกชน วัดศาสนสถาน ตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันในระยะ ๓๐๐เมตร โรงพยาบาลในระยะ ๕๐๐ เมตร๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง (ป.๕)๖.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิดทั้งทางแพ่งและทางอาญา หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙พฤศจิกายน พ.ศ. ๒๕๕๙บุญธรรม เลิศสุขีเกษมผู้ว่าราชการจังหวัดยโสธรปริยานุช/จัดทำ๒๐ กุมภาพันธ์๒๕๖๐วริญา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๙ ง/หน้า ๔๙/๑๖ กุมภาพันธ์ ๒๕๖๐